Innocentius episcopus, servus servorum Dei, venerabili fratri Lundensi archiepiscopo salutem, etc. Cum de christiani nominis injuria vindicata juste ac pie cogitans ex religioso mentis proposito contra paganos decreveris proficisci, auctoritate tibi presentium indulgemus, ut in civitate, quam paganorum eliminata spurcitia Christo juvante poteris ad cultum fidei christiane redigere, catholicum valeas episcopum ordinare. Nulli ergo etc. Datum idib. januarij [pontif. nostri anno octauo].